༢༠༡༨ཟླ་༡༡ཚེས་༡༦རེས་གཟའ་པ་སངས།༄༅།།བོད་མིའི་སྒྲིག་འཛུགས་ཀྱི་དཔལ་ལྡན་སྲིད་སྐྱོང་བློ་བཟང་སེངྒེ་མཆོག་གིས་ཨ་རིའི་གྲོས་ཚོགས་གོང་འོག་ནང་བོད་དོན་རྒྱབ་སྐྱོར་སྤྱི་དང་།ལྷག་པར་ཨ་རིའི་བོད་དོན་དམིགས་བསལ་འབྲེལ་མཐུད་པ་མགྱོགས་མྱུར་བསྐོ་གཞག་ཡོང་བ་དང་།བོད་ནང་ཕར་འགྲོ་ཚུར་འོང་གི་རང་དབང་སྤྲོད་དགོས་པ།དེ་བཞིན་བོད་མིར་ཨ་རིའི་གཞུང་གིས་རོགས་དངུལ་ཨ་སྒོར་ས་ཡ་གསུམ་བཀའ་འཁྲོལ་ཐོབ་པ་དེ་དག་མགྱོགས་མྱུར་ལག་བསྟར་ཐུབ་ཆེད་དང་།གྲོས་ཚོགས་གོང་འོག་གི་འཐུས་མི་རྣམས་ནས་ད་བར་བོད་མི་དང་བོད་དོན་ལ་རྒྱབ་སྐྱོར་གནང་བར་ཐུགས་རྗེ་ཆེ་ཞུས་གནང་འདུགདེ་ཡང་ཐེངས་འདིར་སྲིད་སྐྱོང་མཆོག་གིས་ཨ་རིའི་གྲོས་ཚོགས་འོག་མའི་འཐུས་མི་ལྕམ་སྐུ་ཨི་ལེ་ཡ་ན་རོ་སི་ལེ་ཊི་ནེན་མཆོག་དང་མཇལ་འཕྲད་གནང་སྟེ།ད་བར་ལོ་ངོ་སུམ་ཅུ་ཙམ་རིང་ལྕམ་སྐུ་མཆོག་ནས་བོད་མི་དང་བོད་དོན་ལ་རྒྱབ་སྐྱོར་ཤུགས་ཆེ་གནང་བར་སྙིང་ཐག་པ་ནས་ཐུགས་རྗེ་ཆེ་ཞུས་པ་དང་སྦྲགས།ཕྱོགས་མཚུངས་ལྕམ་སྐུ་མཆོག་གྲོས་ཚོགས་ཀྱི་འཐུས་མི་ནས་འཕོ་འགྱུར་གནང་རྒྱུ་ཡིན་སྟབས་འབྱུང་འགྱུར་ཕྱག་ལས་ཇི་འདྲ་ཞིག་གནང་ཡང་བྱ་བ་ལམ་ལྷོངས་ཡོང་བ་དང་བོད་མི་དང་བོད་དོན་ནམ་ཡང་མ་རྗེད་པར་རྒྱབ་སྐྱོར་མུ་མཐུད་དགོས་པའི་འབོད་སྐུལ་ཡང་ཞུས་འདུགགཞན་ཡང་སྲིད་སྐྱོང་མཆོག་གིས་གྲོས་ཚོགས་གོང་མའི་འཐུས་མི་བཅུ་གཅིག་དང་གྲོས་ཚོགས་གོང་མའི་ལས་བྱེད་ཁག་གཅིག་བཅས་དང་ལྷན་གླེང་སྟེགས་སྒོར་མོའི་ལྷན་ཚོགས་ཤིག་ནང་ཕེབས་འདུགརྒྱས་པ་འདིར་གཟིགས་རོགས་གནང་།